אמש נכנס הרב דב קוק שליט"א אל אולפן הקלטות לאחר שקרוב לעשרים שנה שהרב לא היה באולפן, וכל זאת בכדי לתאר ולהעביר בשירה את ההרגשה שעוברת על יהודי מאמין לנוכח חילולי השבתות המתרבים לאחרונה בארצנו הקדושה ובפרט בעיר הקודש טבריה.
הכל התחיל ביום ראשון השבוע שלאחר שסיים הרב את תפילת מעריב הארוכה כדרכו, הרב התקשר אל אחד מקורביו וביקש אם אפשר לאתר את השיר "שרפה".
השיר "שריפה" הוא שיר שנכתב בשנת 1938 על ידי המשורר היהודי-פולני מרדכי גבירטיג בעקבות פוגרום פשיטיק, ולפני כ20 שנה מו"ר הרב שליט"א כתב על הלחן והמילים האלה מילים המתארות את צער חילול השבת שהיא כשריפה בוערת.
וכאמור ביום ראשון ביקש הרב שליט"א את השיר וביקש לפרסמו שוב, ולהביע את הכאב והצער על חילולי השבת בעיר טבריה, ולרמוז כי שריפה באה בעקבות חילולי שבת כמו שאמרו חז"ל "אין הדליקה מצויה אלא במקום שיש חילול שבת", אך לא איסתייעא מילתא ולא נמצאה הקלטת הישנה וכך לא פורסם השיר בזמן כבקשת הרב.
יומיים לאחר מכן, טבריה עלתה בלהבות כאשר שבעה עסקים נשרפו כליל, מקרה שלא קרה כמותו בטבריה מעולם.
אך עם כל זאת אמר הרב שליט"א כי ראוי לחזור ולפרסם את השיר "שריפה" ולהביע את הכאב העצום על חילולי השבת, ולכך הגיע מו"ר הרב שליט"א במיוחד לאולפן ההקלטות של דודו בלוקה לחזור ולשיר את השיר "שריפה".
הרב פתח בניגון "בואי בשלום" ולאחריו הוסיף ואמר כי 'זה בימים טובים וזה מה שראוי להיות, אך בעוונתינו הרבים המצב לא כך, המצב קשה ביותר, וקשה לשיר את השיר הזה, ירדנו פלאים קרה מה שקרה, והשיר הבא יבטא איך ירדנו "מאיגרא רמא לבירא עמיקתא", ואז פתח בקול רוטט ובבכי את השיר "שריפה".
מיד לאחר השיר "שריפה" אמר הרב 'ועכשיו שיר להתפלל שהדברים יפעלו גם בשמים ולא רק בארץ וזה עיקר הענין' ופתח בניגון שמח "ואני תפילתי לך ה' עת רצון", וסיים הרב את השיר ואמר: 'זוהי האלימות המילולית היחידה שלנו ואין לך אלימות מילולית נפלאה וגדולה מזו שכל דבר אחר הוא אפס לגביה ואכן כוחנו בפה וקול יעקב שלנו, קול שלומי אמוני ישראל, ינצח את ידי עשו המחללות שבת, תזכו למצוות'.
הִיא עוֹלָה בָּאֵשׁ.
מַה שֶּׁפֹּה הָיָה.
רַק בְּיֶדְכֶם בִּלְבַד הִיא הָעֶזְרָה.
חִישׁ כַּבּוּ בְּדָם.
כִּי הָאֵשׁ עוֹלָה.